इंजन का मेंटेनेंस किया जा रहा था, इसी दौरान हादसा; विमान और वर्कर्स सुरक्षित
Spicejet Plane Catches Fire During Maintenance, Follow  Delhi Airport Latest News, Headlines, Videos and Updates On Dainik Bhaskar (दैनिक भास्कर)
दिल्ली के इंदिरा गांधी इंटरनेशनल एयरपोर्ट पर खड़े स्पाइसजेट के विमान Q400 में मंगलवार शाम को आग लग गई। आग इंजन में मेंटेनेंस के दौरान लगी। जिस पर तुरंत काबू पा लिया गया। गनीमत रही है कि इस दौरान कोई हताहत नहीं हुआ।
घटना से जुड़ा वीडियो भी सोशल मीडिया पर वायरल हो रहा है। जिसमें विमान से आग की लपटें उठती नजर आ रही हैं।
दमकल की टीम को बुलाया गया
स्पाइसजेट के एक प्रवक्ता ने बताया कि 25 जुलाई की रात 8 बजे घटना की जानकारी दी। उन्होंने बताया कि एयरपोर्ट पर Q400 विमान का मेंटेनेंस चल रहा था। तभी प्लेन के इंजन संख्या 1 का फायर अलार्म बजने लगा और प्लेन से लपटें उठने लगीं।
अलार्म बजते ही मेंटेनेंस कर रहे वर्कर्स एक्टिव हो गए थे। उन्होंने फायर एस्टिंग्विशर की मदद से आग को बुझा दिया। एहतियात के तौर पर दमकल की टीम को बुलाया गया है। विमानन कंपनी के मुताबिक क्यू400 विमान में 78 से 90 यात्री बैठ सकते हैं।
DGCA ने स्पाइसजेट के विमानों की निगरानी बढ़ाई
इस घटना के बाद DGCA ने स्पाइसजेट के विमानों की निगरानी बढ़ा दी। DGCA ने एक बयान जारी कर कहा कि पूरे भारत में 11 जगहों पर बोइंग 737 और बॉम्बार्डियर DHC Q-400 विमानों के बेड़े की जांच की गई है। कुल 23 विमानों के बेड़ों का निरीक्षण किया गया।
लैंडिंग के दौरान स्पाइसजेट की फ्लाइट का टायर फटा था
इससे पहले 4 जुलाई 2023 को दुबई से कोच्चि जा रही स्पाइसजेट की फ्लाइट (SG-17) का मंगलवार सुबह कोच्चि में उतरते समय टायर फट गया। ग़नीमत की बात यह रही कि इस हादसे में किसी यात्री को कोई चोट नहीं आई है। हादसे के बाद जांच में पता चला कि टायर नंबर 2 फटा था।
स्पाइसजेट के प्रवक्ता ने बताया कि उड़ान के दौरान और बाद में भी सभी सिस्टम पैरामीटर सामान्य थे। लैंडिंग भी ठीक की गई थी।
इससे जुड़ी अन्य खबरें भी पढ़ें...
स्पाइसजेट के प्लेन का टायर फटा, दिल्ली से आई फ्लाइट की मुंबई में इमरजेंसी लैंडिंग
इससे पहले 29 अगस्त 2022 को मुंबई एयरपोर्ट पर लैंडिंग के समय स्पाइसजेट बोइंग 737-800 के विमान का टायर फट गया था। इसके बाद दिल्ली से आ रही फ्लाइट की इमरजेंसी लैंडिंग कराई गई। खास बात यह थी कि विमान के कैप्टन को भी प्लेन के लैंडिंग गियर में खराबी का पता नहीं चला। गनीमत रही कि इस दौरान कोई हादसा नहीं हुआ। लैंडिंग के बाद सभी यात्री और क्रू मेंबर्स सुरक्षित हैं। पढ़ें पूरी खबर...